Nessaweḍ nwala d akken awadem n ugrud d win yefkan iẓuran di tmacahut taqbaylit, nejmaɛ-d kra n tektiwin yeqnen ɣer-s nufa-d d akken tamlilt n ugrud deg teḥkayt d tin wessiɛen, agrud d win yessexdamen tiḥerci akken ad yaweḍ ɣer lebɣi-s. Akken nerra lwelha d akken tugna-a n tḥerci tezga tettuɣal-d deg tmacahut taqbaylit, maca yal aḍris tettili-d tugna tamaynut i uwadem-a am tugna n lxir d ccer, labaɛda tugniwin n tegmat d tdukli ger watmaten, acku arrac ttemɛawanen akken ad zegren i wuguren id-ttemlilin, akken i d-nufa deg yeḍrisen id-negmer d akken asaḍen d wid iqublen uguren, anecta yewwi-d taggara yelhan imi d asirem, s yis-sent agrud ad yekkes tugdi, ad iqabel yal aɛewwiq ara t-id-imagren. Akken ara yefhem leḥnana d leḥmala i tesɛa tyematt ɣer mmi-s.